62018TJ0215_INF
Решение на Общия съд (девети състав) от 12 март 2020 г. —QB/ЕЦБ
(Дело T‑215/18)
„Публична служба — Персонал на ЕЦБ — Процедура за оценяване — Доклад за оценка за 2016 г. — Автор на доклада за оценка — Явна грешка в преценката — Отпуск по болест — Преназначаване — Работна заплата — Решение, с което се отказва увеличение на заплатата — Компетентност на автора на неблагоприятния акт — Отговорност“
1.
Жалби на длъжностните лица — Служители на Европейската централна банка — Обжалване по съдебен ред на решението, с което се отхвърля подадената по административен ред жалба — Допустимост — Задължение да произнасяне по исканията срещу решението за отхвърляне на жалбата по административен ред — Искания без самостоятелно съдържание или чисто потвърдително решение — Липса
(членове 90 и 91 от Правилника за длъжностните лица; член 36.2 от Протокола за устава на Европейската система на централните банки и на Европейската централна банка; член 42 от Условията за работа на персонала на Европейската централна банка)
(вж. т. 40 и 41)
2.
Длъжностни лица — Служители на Европейската централна банка — Оценяване — Доклад за оценка — Насоки за оценяващите и за служителите във връзка с процедурите по оценяване на персонала — Правно действие
(член 5 от приложение I към Условията за работа на персонала на Европейската централна банка)
(вж. т. 46)
3.
Длъжностни лица — Служители на Европейската централна банка — Оценяване — Доклад за оценка — Изготвяне — Необходимост от участието на преките ръководители на оценявания — Твърдение за съставяне на доклада за оценка от трето лице — Тежест на доказване
(член 5 от приложение I към Условията за работа на персонала на Европейската централна банка)
(вж. т. 47—50, 59 и 61)
4.
Длъжностни лица — Служители на Европейската централна банка — Оценяване — Доклад за оценка — Оценителен период — Дълго отсъствие на оценявания — Период на реално полагане на труд, равен на или по-голям от три месеца — Достатъчна база за преценка за целите на оценяването — Възможност да се вземе предвид ретроспективната част от оценката — Неизпълнение на задължението за полагане на грижа — Липса
(член 5 от приложение I към Условията за работа на персонала на Европейската централна банка)
(вж. т. 81, 82 и 85—87)
5.
Длъжностни лица — Служители на Европейската централна банка — Оценяване — Доклад за оценка — Изготвяне — Длъжностно лице с променено назначение по време на оценителния период — Запазване в оценителния доклад на хоризонталните мерки за подобряване и развитие, определени във връзка с предходното назначение — Допустимост
(член 5 от приложение I към Условията за работа на персонала на Европейската централна банка)
(вж. т. 93, 94 и 97)
6.
Длъжностни лица — Служители на Европейската централна банка — Оценяване — Доклад за оценка — Право на преценка на оценяващите — Съдебен контрол — Граници — Явна грешка в преценката — Понятие
(член 36.2 от Протокола за устава на Европейската система на централните банки и на Европейската централна банка; член 42 от Условията за работа на персонала на Европейската централна банка)
(вж. т. 100—103, 110, 111, 125, 128 и 134)
7.
Институции на Европейския съюз — Упражняване на правомощия — Делегиране — Условия — Европейска централна банка. — Годишно преразглеждане на заплатите и премиите — Решения, които не са издадени от компетентния орган или от орган със съответни делегирани правомощия — Липса на компетентност на органа, издал обжалваното решение — Отмяна на решението — Последици
(член 266 ДФЕС; членове 5 и 6 от приложение I към Условията за работа на персонала на Европейската централна банка)
(вж. т. 141, 142, 152 и 155)
8.
Длъжностни лица — Извъндоговорна отговорност на институциите — Условия — Противоправност — Вреда — Причинно-следствена връзка — Кумулативни условия
(член 340, втора алинея ДФЕС)
(вж. т. 158)
9.
Жалби на длъжностните лица — Искане за обезщетение, свързано с искане за отмяна — Отхвърляне на искането за отмяна, което води до отхвърляне на искането за обезщетение
(член 91 от Правилника за длъжностните лица)
(вж. т. 159)
Предмет
Искане на основание член 270 ДФЕС и член 50а от Статута на Съда на Европейския съюз, от една страна, за отмяна на доклада за оценка на жалбоподателката за 2016 г. и на решението на ЕЦБ от 23 май 2017 г. да ѝ откаже увеличение на заплатата, а доколкото е необходимо — и на решението на ЕЦБ от 18 септември 2017 г. по подадената по административен ред жалба и на мълчаливия отказ на ЕЦБ по искането на жалбоподателката за преразглеждане, и от друга страна, за обезщетение за вредите, които жалбоподателката твърди, че е претъпяла
Диспозитив
1)
Отменя решението на Европейската централна банка (ЕЦБ) от 23 май 2017 г., с което на QB е отказано увеличение на заплатата.
2)
Отхвърля жалбата в останалата ѝ част.
3)
QB понася две трети от направените от нея съдебни разноски.
4)
ЕЦБ понася направените от нея съдебни разноски и една трета от съдебните разноски на QB.